ಭಾರತಕ್ಕೆ ಲಗ್ಗೆ ಇಡಲಿವೆ ಹೊಸ ಹೋಂಡಾ 500ಸಿಸಿ ಬೈಕುಗಳು ಜಪಾನ್ ಮೂಲದ ದ್ವಿಚಕ್ರ ವಾಹನ ತಯಾರಕ ಕಂಪನಿಯಾದ ಹೋಂಡಾ ಮೋಟಾರ್ಸೈಕಲ್ ಭಾರತೀಯ ಮಾರುಕಟ್ಟೆಯಲ್ಲಿ ದ್ವಿಚಕ್ರ ವಾಹನ ವಿಭಾಗದಲ್ಲಿ ಪಾರುಪತ್ಯ ಸಾಧಿಸಲು ಸಜ್ಜಾಗುತ್ತಿದೆ. ಹೋಂಡಾ ಸಣ್ಣಮಧ್ಯಮ ಸಾಮರ್ಥ್ಯ ಪರ್ಫಾಮೆನ್ಸ್ ಬೈಕುಗಳನ್ನು ಬಿಡುಗಡೆಗೊಳಿಸಲಿವೆ. ಹೋಂಡಾ ಕಂಪನಿಯು ಭಾರತೀಯ ಮಾರುಕಟ್ಟೆಯಲ್ಲಿ ಮೊದಲು ಸಿಬಿಆರ್250ಆರ್ ಮತ್ತು ನಂತರ ಸಿಬಿ300ಆರ್ ಬೈಕನ್ನು ಬಿಡುಗಡೆಗೊಳಿಸಿದ್ದರು. ನಂತರದ ದಿನಗಳಲ್ಲಿ ಹೋಂಡಾ ಕಂಪನಿಯು ಈ ಎರಡು ಬೈಕುಗಳನ್ನು ಸ್ಥಗಿತಗೊಳಿಸಿದರು. ಇದೀಗ ಜಪಾನ್ ಬೈಕ್ ತಯಾರಕ ಕಂಪನಿ ಹೋಂಡಾ 500ಸಿಸಿಯ ಬೈಕುಗಳನ್ನು ಶೀಘ್ರದಲ್ಲೇ ಭಾರತೀಯ ಮಾರುಕಟ್ಟೆಯಲ್ಲಿ ಪರಿಚಯಿಸಲು ಯೋಜಿಸುತ್ತಿದ್ದಾರೆ. ವರದಿ ಪ್ರಕಾರ, ಹೋಂಡಾ ಸಿಬಿ500 ಸರಣಿಯನ್ನು ಭಾರತದಲ್ಲಿ ಬಿಡುಗಡೆಗೊಳಿಸಲು ಚಿಂತಿಸಿದೆ. ಈ ಸರಣಿಯಲ್ಲಿ ಸಿಬಿ500ಆರ್, ಸಿಬಿ500ಎಫ್ ಮತ್ತು ಸಿಬಿ500ಎಕ್ಸ್ ಎಂಬ ಮೂರು ಬೈಕುಗಳು ಒಳಗೊಂಡಿದೆ. ಇದರಲ್ಲಿ ಒಂದು ಬೈಕ್ ದೀಪಾವಳ ಹಬ್ಬದ ವೇಳೆಯಲ್ಲಿ ಬಿಡುಗಡೆಯಾಗಬಹುದು ಎಂದು ನಿರೀಕ್ಷಿಸುತ್ತೇವೆ. ಉಳಿದ ಎರಡು ಬೈಕುಗಳನ್ನು ಮುಂದಿನ ವರ್ಷಗಳಲ್ಲಿ ಬಿಡುಗಡೆಗೊಳಿಸಬಹುದು. ಈ ಹಿಂದೆ ಕಂಪನಿಯು ರಾಯಲ್ ಎನ್ಫೀಲ್ಡ್ ಪ್ರತಿಸ್ಪರ್ಧಿಯನ್ನು ಪರಿಚಯಿಸಲು ಆಸಕ್ತಿ ತೋರಿಸಿತ್ತು, ಹೋಂಡಾ ಸಿಬಿ500ಆರ್ ಸಂಪೂರ್ಣ ಫೇರ್ಡ್ ಸ್ಪೋರ್ಟ್ಸ್ ಟೂರರ್ ಆಗಿದ್ದು, ಹಿಂಭಾಗದ ಸೆಟ್ ಫುಟ್ಪೆಗ್ಗಳು ಮತ್ತು ಕ್ಲಿಪ್ಆನ್ ಹ್ಯಾಂಡಲ್ಬಾರ್ಗಳನ್ನು ಹೊಂದಿದೆ. ಇದು ಆರಾಮದಾಯಕ ರೈಡಿಂಗ್ ಅನುಭವ ನೀಡುವ ಸ್ಪೋಟ್ಸ್ ಬೈಕ್ ಆಗಿದೆ. ಹೋಂಡಾ ಸಿಬಿ500ಆರ್ ಬೈಕ್ ಡ್ಯುಯಲ್ ಎಲ್ಇಡಿ ಹೆಡ್ ಲ್ಯಾಂಪ್ ಜೊತೆಗೆ ಟೇಲ್ ಲೈಟ್ ಮತ್ತು ಎಲ್ಇಡಿ ಇಂಡೀಕೇಟರ್ ಅನ್ನು ಹೊಂದಿದೆ. ಹೋಂಡಾ ಸಿಬಿ500ಎಫ್ ನೇಕೆಡ್ ಸ್ಟ್ರೀಟ್ಫೈಟರ್ ಬೈಕ್ ಆಗಿದೆ. ಈ ಬೈಕಿನಲ್ಲಿ ಫೇರಿಂಗ್, ಹ್ಯಾಂಡಲ್ಬಾರ್ ಮತ್ತು ಹೆಡ್ಲ್ಯಾಂಪ್ ಯುನಿಟ್ ಅನ್ನು ಹೊರತುಪಡಿಸಿ ಉಳಿದಂತೆ ಎಲ್ಲವೂ ಸಿಬಿ500ಆರ್ನಂತೆಯೇ ಇರುತ್ತದೆ. ಸಿಬಿ500ಎಕ್ಸ್ ಬೈಕ್ ಬಗ್ಗೆ ಹೇಳುವುದಾದರೆ, ಸಿಂಗಲ್ ಪೀಸ್ ಹ್ಯಾಂಡಲ್ಬಾರ್ ಹೊಂದಿದೆ. ಇದು ಅರ್ಧಫೇರಿಂಗ್, ಎತ್ತರದವಿಂಡ್ಸ್ಕ್ರೀನ್, ಹೆಡ್ಲ್ಯಾಂಪ್ ಅಡಿಯಲ್ಲಿ ಆಲ್ಎಲ್ಇಡಿ ಲೈಟಿಂಗ್ ಅನ್ನು ಹೊಂದಿದೆ. ಈ ಬೈಕಿನಲ್ಲಿ ಎಲೆಕ್ಟ್ರಾನಿಕ್ ರೈಡಿಂಗ್ ಏಡ್ಗಳನ್ನು ನೀಡಲಾಗುತ್ತದೆ. ಎಲ್ಲಾ ಮೂರು ಬೈಕುಗಳಲ್ಲಿ 471 ಸಿಸಿ, ಲಿಕ್ವಿಡ್ಕೂಲ್ಡ್, ಪ್ಯಾರೆಲಲ್ಟ್ವಿನ್ ಎಂಜಿನ್ ಅನ್ನು ಅಳವಡಿಸಲಾಗಿದೆ. ಈ ಎಂಜಿನ್ 47 ಬಿಹೆಚ್ಪಿ ಪವರ್ ಮತ್ತು 4೧5 ಎನ್ಎಂ ಟಾರ್ಕ್ ಅನ್ನು ಉತ್ಪಾದಿಸುತ್ತದೆ. ಈ ಹಿಂದೆ ಸಿಬಿಆರ್250ಆರ್ ಮತ್ತು ಸಿಬಿ300ಆರ್ ಬೈಕುಗಳನ್ನು ಸಿಕೆಡಿ ಮಾರ್ಗಗಳ ಮೂಲಕ ಭಾರತಕ್ಕೆ ತರಲಾಗಿತ್ತು, ಅದೇ ರೀತಿ ಹೊಸ 500ಸಿಸಿ ಸರಣಿಯ ಬೈಕುಗಳನ್ನು ಸಿಕೆಡಿ ಮಾರ್ಗಗಳ ಮೂಲಕ ತರಲಾಗಿತ್ತು.